آمریکا پرزیدنتی دونالد ترامپ‌ین سئچیم کامپانیاسی دؤورونده، اوغلو دونالد ترامپ اونا' هیلاری کلینتون حاقیندا ضرر وئریجی معلومات تامینی تکلیف ائدن بیر روس وکیل ایله گیزلیجه گؤروشدوگو قارشییا قویولدو.
نیویورک تایمز قزئتی‌نین خبرینه گؤره، دونالد ترامپ، روس حوقوقشوناس ناتا‌لیا وسلنیتسکایا ایله گؤروشدو، آنجاق وعد ائدیلن معلوماتین تامین ائدیلیب ائدیلمه‌دیگی بلیرسیزلیگینی قورور.
گؤروشمه‌ده، دونالد ترامپ‌ین کورکنی جرد کوشنر و او زامانکی کامپانیا مسئولو پاول جی مانفورت دا یئر آلدی.
خبره گؤره گؤروشمه، نیویورک‌داکی Trump Tower -دا  9 ژوئن 2016-جی ایلده رئال‌لاشدی. بو تاریخ، دونالد ترامپ جمهوریتچی پارتی طرفین‌دن نامیزد گؤستریلدیک‌دن ایکی هفته سونرایا تصادف ائدیر.
بونون، بیر روسیا وطنداشی ایله دونالد ترامپین یاخین قروپو آراسیندا دوغرولانابیلن ایلک توپلانتی اولدوغو سانیلیر.
هم ترامپ هم ده وسلنیتسکایا توپلانتی‌نین رئاللاشدیغینی تصدیقله‌ییب، آنجاق آمریکا باشقانلیق کامپانیاسی‌نین گؤروشولمه‌دیغینی ایفاده ائتدی‌لر.
بیلیندیگی کیمی، آمریکا، روسیانین 8 نوامبرداکی پرزیدنت سئچیم‌لرینه موداخیله ائتدیگی ادعاسییلا چالخا‌لانیر.
هم فدرال پولیس بوروسو (اف.بی. آی) هم ده آمریکا کونگره‌سی، اولا بیله‌جک بیر موداخیله ترامپین کامپانیا مسئول‌لاری‌نین کرملین ایله امکداش‌لیق ایچینده اولوب اولمادیغینی آراشدیریر.
